Document ID: 32011R1241

IZVEDBENA UREDBA KOMISIJE (EU) št. 1241/2011
z dne 30. novembra 2011
o razveljavitvi Izvedbene uredbe (EU) št. 1211/2011 o izvajanju odbitkov od določenega ribolovnega napora za leto 2011 zaradi prekomernega ribolova nekaterih držav članic v preteklem letu
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 106(1) Uredbe,
ob upoštevanju naslednjega:
(1)
Izvedbena uredba Komisije (EU) št. 1211/2011 (2) znižuje največji dovoljeni ribolovni napor za nekatere države članice, določen v Uredbi Sveta (EU) št. 57/2011 (3), in za nekatera ribolovna območja in vrste ribištva, določene v Uredbi Sveta (ES) št. 1415/2004 (4).
(2)
Na podlagi nedavne korespondence z državami članicami obstaja potreba po dodatnem preverjanju informacij, na katerih temelji Izvedbena uredba (EU) št. 1211/2011, in količin odbitkov od napora, kot so določene v Prilogi k Izvedbeni uredbi (EU) št. 1211/2011.
(3)
Glede na to, da se bo Izvedbena uredba (EU) št. 1211/2011 po začetku svoje veljavnosti neposredno uporabljala v vseh državah članicah, in upoštevajoč neposredni učinek, ki ga lahko ima na ribolovne dejavnosti določenih operaterjev v EU, jo je na ta datum ustrezno razveljaviti do preverjanja in nadomestitve z novo uredbo. To ne posega v obveznost Komisije, da v sledečih letih izvaja odbitke od ribolovnega napora zaradi prekomernega ribolova v letu 2010 -
SPREJELA NASLEDNJO UREDBO:
Člen 1
Izvedbena uredba (EU) št. 1211/2011 se razveljavi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. decembra 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2011

Labels: 11
18
6
20